# სატრანსპორტო სქემების მომზადების მომსახურების ტექნიკური დავალება

## შესავალი

GWP-ს დაგეგმილი აქვს შეისყიდოს სატრანსპორტო სქემების მომზადების მომსახურება, რათა ხელი შეუწყოს კომპანიის ეფექტურ და უწყვეტ მუშაობას. GWP ყოველთვიურად ახორციელებს 300-350 ახალი მიერთებისა პროექტს, რომელთა შესრულებისათვის კომპანიას ესაჭიროება სატრანსპორტო სქემები, მათი შემდგომი შეთანხმების მიზნით შესაბამის უწყებებში. ტენდერში გამარჯვებული კომპანიასთან ხელშეკრულება გაფორმდება 1 წლის ვადით, რომლის განმავლობაშიც მოსამზადებელი იქნება დაახლოებით 4000-მდე სატრანსპორტო სქემა.

## შესასყიდი მომსახურება მოიცავს:

1. **დამკვეთის მოთხოვნის შესაბამისად, საპროექტო ადგილზე გასვლას** და არსებული სიტუაციის შესწავლას, შემდგომ სატრანსპორტო სქემის მომზადების მიზნით.

2. **სატრანსპორტო სქემის მომზადებას (არსებული მოთხოვნების შესაბამისად),** რომლის დროსაც გათვალისწინებული უნდა იქნას შემდეგი ფაქტორები:

2.1 მუნიციპალური ტრანსპორტის მოძრაობის მარშრუტები;

2.2 დღის საათებში ინტენსიური მოძრაობის ქუჩებზე (ტროტუარზე, გამწვანების და საპარკინგე ზოლებში) სამუშაოების წარმოების შესაძლებლობის შესათანხმებლად შესაბამისი სქემების მომზადება;

2.3 გზის სრული დაკეტვის საჭიროების შემთხვევაში, შემოვლითი მარშრუტის სქემატური ნახაზის მომზადება, გზის სივიწროვის და ქსელის სიღრმის გათვალისწინებით ან/და სრული დაკეტვის საჭიროების მიუხედავად, დროებითი განცალკავების პრინციპით სქემების მომზადება (ქუჩის მნიშვნელობიდან, არსებული სატრანსპორტო მოძრაობის ინტენსიობიდან გამომდინარე);

2.4 საჭიროების შემთხვევაში, რამდენიმე ეტაპიანი სატრანსპორტო სქემის მომზადება (მაგ. შესაბამისი უწყების მოთხოვნაა გზის საფარის სრული აღდგენა, ასეთ შემთხვევაში სატრანსპორტო სქემა უნდა მომზადდეს გზის ორივე მხარისათვის და არა მხოლოდ განათხარის მხარეს);

3. **სატრანსპორტო სქემების შეთანხმება განხორციელდება GWP-ს მიერ იმ პროექტებისათვის, რომელსაც სრული საპროექტო დოკუმენტაცია აქვს, ხოლო ისეთი დაერთებებისთვის, რომლებიც უპროექტოთ, ხაზობრივი ნახაზის მიხედვით უნდა განხორციელდეს უნდა შეთანხმდეს გამარჯვებული პრეტენდენტის მიერ, თუმცა ნებისმიერ შემთხვევაში მოსამზადებელი სქემებში გათვალისწინებული უნდა იყოს დამკვეთის მოთხოვნები**:

3.1 სამუშაოების წარმოება 22 დან 7 საათამდე, მოძრაობის ინტენსივობიდან გამომდინარე (ქუჩებზე სადაც არ არის მუნიციპალური ტრანსპორტის მოძრაობა, თუმცა მოძრაობა ინტენსიურია და სამუშაოების წარმოება შესაძლებელია პიკის საათის დასრულების შემდეგ- 22 დან 7 საათამდე);

3.2 შიდასაუბნო ქუჩებზე (საცხოვრებელი სახლების სიახლოვეს) დღის მანძილზე სამუშაოს წარმოება, ვინაიდან ხშირია მოსახლეობის უკმაყოფილება ღამის საათებში სამუშაოებთან დაკავშირებულ ხმაურზე;

3.3 ინტენსიური მოძრაობისა და მუნიციპალური ტრანსპორტის მოძრაობის ქუჩებზე, შესაბამისი სქემების მომზადება (ღამის საათებში სამუშაოს წარმოება).

სატრანსპორტო სქემასთან ერთად, საჭიროების შემთხვევაში, უნდა მომზადდეს სხვა დამხმარე დოკუმენტაცია, რომელიც საჭიროა შეთანხმებისა და ნებართვის დროულ მიღებისათვის.

ნებისმიერი სირთულის და რაოდენონის სატრანსპორტო სქემებისა და შესაბამისი დოკუმენტაციის მომზადების ვადა არ უნდა აღემატებოდეს 24-დან 72-მდე საათს. იმ შემთხვევაში თუ აღნიშნულ ვადაში, GWP-ს არ მიეწოდება მომზადებული სქემა, ჩაითვლება რომ სამუშაოს შესრულების ვადა დარღვეულია, რომელზეც იმოქმედებს შესაბამისი საჯარიმო სანქციები (ვადაგადაცილების ერთჯერადი ჯარიმა 1000 ლარის ოდენობით, ხოლო ყოველვადაგადაცილებულ დღეზე თვიური ანაზღაურების 0,1%-ის ოდენობით. აღნიშნული საჯარიმო სანქციები გათვალისწინებული იქნება ყოველთვიური ასანაზღაურებელი თანხის მოცულობიდა). იმ შემთხვევაში თუ შესაბამისმა უწყებამ მოითხოვა შესათანხმებლად წარდგენილი სქემის ცვლილება, კომპანია ვალდებულია აღნიშნული ცვლილება განახორციელოს 1 სამუშაო დღის ვადაში.

**სატრანსპორტო სქემების მომზადების დავალების გაცემა შემდეგნაირად განხორციელდება:**

ტენდერში გამარჯვებულ კომპანიებს, დავალებებების გაეზავნება ელექტრონული ფოსტის მეშვეობით, GWP –ს ახალი დაერთების სამსახურის მიერ. მისაწოდებელი ინფორმაცია მოიცავს:

DWG -ს ფაილს: სადაც შესაძლებელი იქნება აღნიშნული ფორმატით დოკუმენტაციის მიწოდება. სხვა შემთხვევაში კი მოხდება ორტოფოტოს მიწოდება.

დავალების მიღებიდან 1 საათის განმავლობაში, ტენდერში გამარჯვებული კომპანია ვალდებულია ან დაადასტუროს ან არგუმენტირებულად უარყოს და/ან მოითხოვოს დამატებითი ინფორმაცია, რომელიც საჭიროა შესაბამისი სატრანსპორტო სქემის მომზადებისათვის. იმ შემთხვევაში თუ უკუკავშირი არ განხორციელდება ზემოთ მითითებულ ვადაში, დავალების მიცემის ვადის აღრიცხვა დაიწყება ელ. ფოსტის მისამართზე დავალების მიწოდებიდან. დავალებების მიცემა განხორციელდება სამუშაო საათებში დილის 9 საათიდან საღამოს 18:00 საათამდე. დავალების შესრულების ვადა განისაზღვრება 24 საათიდან- 72 საათამდე. ამ ვადის განმავლობაში მომზადებული სქემა უნდა მიეწოდოს GWP-ს, რათა დადგინდეს რამდენად დაცულია წინამდებარე ტექნიკური დავალებით გათვალისწინებული მოთხოვნები. გადახედვას მოახდეს კომპანიის სამშენებლო დეპარტამენტი, რომელიც უშუალოდ აწარმოებს ახალ დაერთებებთან დაკავშირებულ სამუშაოებს. იმ შემთხვევაში თუ მოწოდებული სქემაში აღმოჩნდება, რომ არ არის გათვალისწინებული დამკვეთის ზემოთ ჩამოთვლილი მოთხოვნები, ტენდერში გამარჯვებული პრეტენდენტი ვალდებულია გამოასწოროს სქემა 1 სამუშაო დღის ვადაში.

## **ანგარიშსწორება**

წინამდებარე ტექნიკური დავალების საფუძველზე გაფორმებული ხელშეკრულების ფარგლებში, გაწეული მომსახურების ანაზღაურება განხორციელდება ყოველთვიურად, წინამდებარე სატენდერო პროცედურის ფარგლებში შემოთავაზებული და შეთანხმებული თვიური ფიქსირებული ფასის შესაბამისად.

## ტენდერში მიღებული შეთავაზებების უნდა მოიცავდეს შემდეგ ინფორმაციას:

1. შემოთავაზებული ფასი (ფასის მოწოდება შესაძლებელია თავისუფალ ფორმატში, თუმცა გასათვალისწინებელია, რომ ფასი უნდა იყოს ფიქსირებული და მოიცავდეს მომსახურების ანაზღაურებას 12 კალენდარული თვის განმავლობაში).

2. თანამშრომელთა რაოდენობა და მათი კვალიფიკაცია (თანამშრომელთა სია, რომელშიც მოცემული უნდა იყოს პირადი ნომრები და თითოეულის საკონტაქტო ინფორმაცია); უპირატესობა მიენიჭება 10 და მეტი შესაბამისი კვალიფიკაციის მქონე თანამშრომლის მქონე პრეტენდენტს;

3. ინვენტარის ჩამონათვალი (საკუთრებაში არსებული);

4. მსგავსი სამუშაოს გამოცდილება - პრეტენდენტმა უნდა წარმოადგინოს მომზადებული სატრანსპორტო სქემების სია, რომელშიც მითითებული უნდა იყოს შესრულების პერიოდი, დამკვეთი, შეთანხმების (ნებართვის კოდი/ნომერი);

5. დამკვეთი კომპანიების მიერ გაცემული სარეკომენდაციო წერილები;

GWP იტოვებს უფლებას გადაამოწმოს ეს ინფორმაცია და არასწორი ინფორმაციის მომწოდებელი პრეტენდენტი დისკვალიფიცირდება შერჩევის პროცესიდან.

**გასათვალისწინებელი გარემოებები:**

1. ტენდერში გამარჯვებული კომპანიისთვის მიცემული დავალებების ზემოთნახსენები რაოდენობა (4000) არის GWP-ს წინა პერიოდის სტატისტიკაზე დაყრდნობით გამოთვლილი, რომელიც ხელშეკრულების გაფორმების შემდეგ შესაძლოა შეიცვალოს შემდეგი მიზეზების გამო:

1. ჯამურად წლის განმავლობაში განსახორციელებელი პროექტების მატება-კლება;

2. სეზონურობა;

3. GWP-ს სტრატეგიული შიდა გადაწყვეტილებები, რომელმაც შეიძლება გავლენა იქონიოს ბიზნეს მოდელზე და შესაბამისად შეცვალოს (მკვეთრად გაზარდოს და შეამციროს) შესასრულებელი პროექტების რაოდენობა;

4. ქვეყანაში არსებული საკანონმდებლო და არსებული ნორმატივების ცვლილებები, რომელმაც შეიძლება გავლენა იქონიოს შესასყიდი მომსახურების რაოდენობაზე ან მის განხორციელების წესზე;